Document ID: /roh_data/filtered/fineweb-2-filterrobots_roh.jsonl.gz/21476

Il Cussegl federal vul adattar la pratica dals exports da material da guerra. El ha deliberà la missiva tar l'iniziativa dal pievel «Cunter exports d'armas en pajais cun guerras civilas». Sco enconuschent dapi l'october, recumonda il Cussegl federal da refusar l'iniziativa – vegn dentant cun ina cuntraproposta. Quella prevesa da scumandar l'export da material da guerra en pajais che violeschan sistematicamain e massivamain ils dretgs umans. Auter ch'ils iniziants vul il Cussegl federal fixar tschertas regulaziuns en las leschas. Uschia fissi pussaivel da lubir excepziuns en cas extraordinaris.
RTR novitads 17:00; SDA / Onna Riedi